Document ID: 32011R0687

TARYBOS ĮGYVENDINIMO REGLAMENTAS (ES) Nr. 687/2011
2011 m. liepos 18 d.
kuriuo įgyvendinama Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalis ir kuriuo panaikinami Įgyvendinimo reglamentai (ES) Nr. 610/2010 ir (ES) Nr. 83/2011
EUROPOS SĄJUNGOS TARYBA,
atsižvelgdama į 2001 m. gruodžio 27 d. Tarybos reglamentą (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu (1), ypač į jo 2 straipsnio 3 dalį,
kadangi:
(1)
2010 m. liepos 12 d. Taryba priėmė Įgyvendinimo reglamentą (ES) Nr. 610/2010 (2), įgyvendinantį Reglamento (EB) Nr. 2580/2001 2 straipsnio 3 dalį, nustatydama atnaujintą asmenų, grupių ir subjektų, kuriems taikomas Reglamentas (EB) Nr. 2580/2001, sąrašą;
(2)
2011 m. sausio 31 d. Taryba Įgyvendinimo reglamentu (ES) Nr. 83/2011 (3) nustatė atnaujintą asmenų, grupių ir subjektų, kuriems taikomas Reglamentas (EB) Nr. 2580/2001, sąrašą ir panaikino Įgyvendinimo reglamentą (ES) Nr. 610/2010, išskyrus to reglamento priedo 2 dalies įraše Nr. 25 paminėtos grupės atžvilgiu;
(3)
Taryba visiems asmenims, grupėms ir subjektams, tais atvejais, kai tai buvo praktiškai įmanoma, pateikė motyvų pareiškimus, paaiškinančius priežastis, kodėl jie buvo įtraukti į Įgyvendinimo reglamento (ES) Nr. 83/2011 sąrašą;
(4)
Europos Sąjungos oficialiajame leidinyje (4) paskelbtu pranešimu Taryba informavo Įgyvendinimo reglamento (ES) Nr. 83/2011 sąraše išvardytus asmenis, grupes ir subjektus, kad ji nusprendė palikti juos sąraše. Taryba taip pat informavo atitinkamus asmenis, grupes ir subjektus apie galimybę prašyti Tarybos motyvų, dėl kurių jie buvo įtraukti į sąrašą, pareiškimo, jei jiems tai dar nebuvo pranešta. Tam tikrų asmenų ir grupių atveju buvo pateiktas iš dalies pakeistas motyvų pareiškimas;
(5)
Taryba atliko išsamią asmenų, grupių ir subjektų, kuriems taikomas Reglamentas (EB) Nr. 2580/2001, sąrašo peržiūrą, kaip reikalaujama pagal to reglamento 2 straipsnio 3 dalį. Tai darydama Taryba atsižvelgė į jai atitinkamų asmenų, grupių ir subjektų pateiktas pastabas;
(6)
Taryba nusprendė, kad nebėra priežasčių kai kuriuos asmenis ir grupes palikti asmenų, grupių ir subjektų, kuriems taikomas Reglamentas (EB) Nr. 2580/2001, sąraše;
(7)
Taryba padarė išvadą, kad šio reglamento priede išvardyti asmenys, grupės ir subjektai yra susiję su teroro aktais, kaip apibrėžta 2001 m. gruodžio 27 d. Tarybos bendrosios pozicijos 2001/931/BUSP dėl konkrečių priemonių taikymo kovojant su terorizmu (5) 1 straipsnio 2 ir 3 dalyse, kad kompetentinga institucija dėl jų yra priėmusi sprendimą, kaip apibrėžta tos bendrosios pozicijos 1 straipsnio 4 dalyje, ir kad jiems toliau turėtų būti taikomos specialios ribojamosios priemonės, numatytos Reglamente (EB) Nr. 2580/2001;
(8)
asmenų, grupių ir subjektų, kuriems taikomas Reglamentas (EB) Nr. 2580/2001, sąrašas turėtų būti atitinkamai atnaujintas,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2580/2001 2 straipsnio 3 dalyje numatytas sąrašas pakeičiamas šio reglamento priede pateikiamu sąrašu.
2 straipsnis
Įgyvendinimo reglamentas (ES) Nr. 610/2010 to reglamento priedo 2 dalies įraše Nr. 25 paminėtos grupės atžvilgiu ir Įgyvendinimo reglamentas (ES) Nr. 83/2011 panaikinami.
3 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2011 m. liepos 18 d.

Labels: 10
5